Halelúja samkunda með engin tengsl við raunveruleikann

Eftir lestur tveggja frétta af landsfundi Sjálfstæðisflokksins, þá sýnist mér fundargestir þar vera á kafi í meðvirkni. Tveir fyrrverandi formenn flokksins stíga í pontu og lýðurinn ærist af fögnuði. Engir tveir einstaklingar innan opinberar stjórnsýslu bera eins mikla ábyrgð á hruninu og þessir tveir menn. Það getur verið að einhverjar réttar aðgerðir hafi verið teknar EFTIR hrun, en málið er allt það sem var gert rangt FYRIR hrun.

EF ríkisstjórnin og Seðlabankinn hefðu haft efni á því að bjarga bönkunum, þá hefði það verið reynt. Sem betur fer hafði hvorugur aðili burði til þess, þannig að við URÐUM að fara þá leið sem var farin. Þetta er staðreynd sem við skulum ALDREI gleyma. Það var okkar happ að hvorki Seðlabankinn né ríkisstjórnin höfðu efni á að bjarga bönkunum. Annars værum við í stöðu Íra að vera búin að þjóðnýta alla banka landsins eða því sem næst og sjá ekki út um augu fyrir skuldum.

EF ríkisstjórnin og Seðlabankinn hefðu gripið í taumana í nóvember 2007, eftir fræga ræðu seðlabankastjóra, þá hefði kannski farið betur.

EF ríkisstjórnin og Seðlabankinn hefðu sagt sannleikann í febrúar og mars 2008 í staðinn fyrir að fara í skrumherferð í fjölmiðlum og til annarra landa, þar sem logið var til um styrk ríkissjóðs og bankanna, þá hefði tjónið örugglega orðið minna.

EF Seðlabankinn hefði ekki keypt "ástarbréf" af bönkunum upp á hundruð milljarða sumarið 2008, þá hefði bankinn ekki orðið gjaldþrota.

EF Seðlabankinn hefði ekki fengið lánalínu hjá einum helsta lánveitanda Glitnis, þá hefði bankinn ekki misst sína lánalínu.

EF seðlabankastjóri hefði kunnað sér hóf í fjölmiðlum og látið stjórnmálmenn um stjórnmál, þá hefðu bresk stjórnvöld kannski sleppt því að nota ákvæði hryðjuverkalaga gegn íslensku þjóðinni.

Nei, Geir H. Haarde, forsætisráðherra, og Davíð Oddsson, seðlabankastjóri, héldu uppi berum ósannindum, neituðu að þiggja ráð eða hlusta á ábendingar nágranna okkar, höfnuðu aðkomu AGS um sumarið 2008 og svona mætti lengi telja, vegna þess að það gat ekki verið að þetta væri að gerast á þeirra vakt. Svo voga þessir menn sér að kenna slökkviliðinu um afleiðingar eldanna sem þeir sjálfir kveiktu eða báru í eldmat svo þeir löguðu betur. Og undir þetta taka með lófataki landsfundargestir sem eru greinilega illa haldnir af meðvirkni.

Það sorglega við þetta, er að stór hluti landsmanna virkilega heldur að þjáningarnar sem þjóðin er að ganga í gegn um núna séu Steingrími og Jóhönnu að kenna. Þau hefðu alveg örugglega getað gert meira til að lina þjáningarnar, en ástandið núna er vegna þess að hér varð hrun og tveir af þeim mönnum sem verulega ábyrgð bera á því hruni eru Davíð Oddsson, þáverandi seðlabankastjóri, og Geir H. Haarde, þáverandi forsætisráðherra. Að þessir tveir menn séu hylltir með lófataki sem einhverjar hetjur eða mikilmenni er móðgun við þjóðina.

Fyrri ummæli:
Hef verið á svona landsfundi, stundum fannst mér fólk líta meira á þá sem skemmtikrafta.

Marinó, að þú gerir hugleiðingar þínar að rödd þjóðarinnar, er móðgun við meirihluta þjóðarinnar. "Þjóðin" er ofnotað orð.... merkingarlaust, þökk sé ofbeldisskríl Austurvallar og öfgasinnuðum náttúruverndarmönnum.

||

Marinó, flottur!

||

Ég hef alltaf haft nokkra samúð með Geir. Ég efast um réttmæti þess að draga menn fyrir dóm fyrir það eitt að vera bláeygir aular. Karlgreyið Davíð reynir auðvitað að klóra yfir skítinn sinn og það er kannski bara mannlegt. En sauðkindurnar sem sitja í salnum og ærast af fögnuði yfir ruglinu í honum get ég ómögulega skilið. Þeim væri hollt að lesa þennan pistil þinn Marinó.

||

Marinó nú fórstu alveg með þig,bera þessir menn ábyrgð á fjármálkreppunni í heiminum, rændu þeir bankana að innan? bull

||

Hárrétt hjá þér Marinó. Ég held að öllum sé hollt að rifja upp fréttaviðtöl við þá Geir og Davíð á árinu 2008. Algjör afneitun á stöðu bankana og ákvarðanafælni af verstu gerð.

Núna halda þeir því fram að þetta sé einhverjum öðrum að kenna en þeim sjálfum og aularnir á landsfundinum eru að sjálfsögðu sammála.

Enn furðulega er að 36% landsmanna vill fá þá aftur til valda.

||

Góð og þörf upprifjum. Þeir treysta á gullfiskaminni fólks og það sorglegasta er að það virðist virka! Manni verður flökurt að sjá myndir frá þessum sirkus fáránleikans þar sem fólk er bókstaflega dýrkað í algjörri blindni. Eða þannig lítur það út utanfrá.

||

Herferðin gegn Sjálfstæðisflokknum nær hingað inn, þar sem þráðareigandi þykist vera hlutlægur þjóðfélagsrýnir. Hann hefur að sönnu sýnt að hann kann heilmikla stærðfræði. En hann missir sig í sama ruglið og menn hafa verið að vasla í síðustu þrjú árin til að draga athyglina frá öðrum stjórnmálaflokkum sem komu að stjórn landins á fyrstu árum 21. aldarinnar. Þeirra hlutur er nokkur og skjólstæðingar þeirra notfærðu sér allt það svigrúm sem samningurinn um evrópska efnahagssvæðið veitti.

Fyrir átta árum stóð stjórnmálamaður keikur upp á fundi úti á landi og hældi samherjum sínum fyrir allt það góða sem gerst hefði í efnahagslífi Íslendinga næstu árin á undan vegna undirritunar áðurnefnds samnings undir forystu Alþýðuflokksins eða Samfylkingarinnar.

Því miður hefði ekki náðst betri árangur vegna þess að "sumir" hefðu staðið gegn því að "sumir" hefðu náð að gera það sem þá langaði til . Hinir síðarnefndu, sem téður stjórnmálamaður í Samfylkingunni ræddi um, eru núna landflótta og eiga erfitt um vik að fara um á Íslandi vegna afreka sinni í atvinnuuppbyggingu á Íslandi á 21. öldinni. Þeir hafa verið dæmdir fyrir fjársvik eða skattsvik og í einhverjuum tilvikum, mega þeir vænta þess að verða sóttir til saka fyrir "aðgerðir til atvinnuuppbyggingar" á Íslandi!

Það kemur manni ekki á óvart að Framsóknarmenn og Samfylkingar vilji klína skít á sómamennina Davíð og Geir, enda eru þeir tákngervingar alls þess besta sem finna má meðal íslenskra stjórnmálamanna. Öfundin hefur aldrei þótt vænlegur samherji í pólitík til langframa; ekki heldur gremja og/eða hefnigirni. Hvað menn athugi :-)

||

Marinó, þegar þú segir:

"Að þessir tveir menn séu hylltir með lófataki sem einhverjar hetjur eða mikilmenni er móðgun við þjóðina. "

þá alhæfir þú að af því að þú ert móðgaður, þá sé "þjóðin" það líka. Með þessu ertu að gera hugleiðingar þínar að "rödd þjóðarinnar".

Auk þess reiknaðir þú skakkst út arðsemi Kárahnjúkavirkjunar

||

Að vanda afar raunsönn greining hjá þér Marinó. Þá er einhver súrelískur viðbjóður í gangi þarna inni í Laugardalshöll - sem fyllir mann efasemdum um að nokkuð muni breytast - til batnaðar.

Og auðvitað ætti frekar að taka "skuðgoðin" og hengja upp á afturlöppunum þar til þau líktust skérpukjöti frekar en nokkru öðru.

||

Heill og sæll Marinó; æfinlega - og sælir, aðrir gestir, hér á síðu !

Gunnar Th. og Flosi !

Ómaklega; ferst ykkur, niðurtalið, til Sóma mannsins Marinós, piltar.

Í öngvu; hefir Marinó dregið af sér, í réttlátri; og, raunar, allt of hógværri gagnrýni sinni, á þau Jóhönnu og Steingrím, sannarlega.

En; um leið og hann dirfist, að nefna þessar Mél- Ráfur, sem þið fylgið að málum, umhverfist þið, í fáránlegri og óverðskuldaðri reiði, í garð Marinós.

Lítið ykkur nær piltar !

Sannleikanum; verður oftlega jú, hver sárreiðastur, Gunnar Th. og Flosi.

Með beztu kveðjum; úr Árnesþingi /

||

Um hvað "hitt" upplýsti Hörður? Tap?

||

Það að hann hafi staðið sig vel í einu, gefur honum ekki frítt spil að bulla í öðru.

||

Þessi skrípasamkoma inn í Laugardalshöll minnir mann óneitanlega á þýskaland um og uppúr 3ja tug seinustu aldar. Það er alveg með ólíkindum að við búum í landi þar sem u.þ.b. 30% af landsmönnum er svona illa á sig kominn. Algjörlega blindaður af einhverri (fyrrum)- foringjahylli. Og manni rennur kalt vatn milli skins og hörunds við þá tilhugsun, eina, að þessi flokkur komist til valda aftur. Þá fékk maður hroll, svona aulahroll, þegar haft var efir BB í ræðu á landsfundi að "íslendingar hreinlega BIÐU eftir því að færa SjFl. aftur völd". Svo heimsk er þessi þjóð ekki.

||

Frá árinu 1991 til 2004 sat á stóli forsætisráðherra þáverandi formaður Sjálfstæðisflokksins. Frá 2004 til 2006 sat þáverandi formaður Framsóknarflokksins semForsætisráðherra, eftir að hafa gert "heiðursmannasamkomulag" við þáverandi formann Sjálfstæðisflokksins. Frá 2006 til 2008 tók þávernadi formaður Sjálfstæðisflokksins við embætti þar til hann var hrakin úr embætti.

Þeir sem eru að gagnrýna skrif síðuhöfundar hljóta að þjást af Alsheimer.

||

Takk fyrir þennan þarfa pistil Marinó. Við sem höfum fylgst með pólitík síðustu áratugina getum öll vitnað um réttmæti skrifa þinna og erum þakklát fyrir rökfestuna í því sem þú hefur sett fram. Hluti Sjálfstæðisflokksins hefur ekki jarðsamband og kýs að halda sig í fortíðarþoku þar sem lifað er í lygi gærdagsins.

||

Það verður ekki upp á vinstra pakkið logið

||

Nei Gunnar, þetta pakk sér ekkert fyrir bjálkanum í eigin auga.

||

Komið þið sæl; að nýju !

Gunnar Th. !

Seint; mun ég, til &#39;&#39;vinstri&#39;&#39; teljast, enda hefir gagnrýni mín, ekkert með Höfuðáttir / né önnur sérstök viðmið, að gera, ágæti drengur.

Því miður; verður þú að eiga það algjörlega, við þína eigin samvizku, hvort þér sé stætt á, að verja ósóma öflin - hvaðan; svo sem þau bera að, svo sem.

Rætni; sem svívirða flokkanna 4ra, er ekki heiðvirðs fólks að réttlæta, á nokkurn handa máta, Gunnar Th., mætur Austfirðingur.

Með; sízt lakari kveðjum - en þeim fyrri /

||

Ég held ég taki nú undir orð Marínós að þessi hylling sem meðlimir þessara trúarsamkomu frömdu með lófataki sínu, þessum mönnum til heiðurs, sé móðgun við þjóðina. Og það sem meira er, þetta er ögrun.

||

Hverjir eru það hér sem ráðast á Marinó fyrir það að þora segja sannleikan ?

Jú, sjálfhverfa hægri öfgaliðið sem til heyrir sjálfstæðisflokknum !

Takk fyrir að skrifa um þetta sjálhverfalið !

||

Þetta er út fyrir allt þessari umræðu. Það er hrollur í okkur öllum, bæði þeim 60 % sem vilja aðra en Sjálfstæðisflokkinn og þeim 40% sem eru að reyna að skilja þá sem eru í flokki 60%entanna.

Gefum okkur það að 50% í hvorum hluta vilji réttlæti og fá nýja Ríkisstjórn, þá þyrfti einungis 10% af þessum 6o að sjá að sér, og þá kæmu breytingar í kjölfarið frá núverandi ástandi.

Þannig að það er áskorun til stærri meirihlutans að knýja fram breytingar með Sjálfstæðisflokki, þ.e. ef það vill breytingar.

||

"Það verður ekki upp á vinstra pakkið logið" .................

Rök ráðþrota manns ..............

||

"Halelúja samkunda með engin tengsl við raunveruleikann" segir í raun allt sem segja þarf um þessa grátbroslegu samkomu sem kölluð er, landsfundur Sjálfstæðisflokksins.

||

Já mörg voru mistökin hjá þessum mönnum. Það mætti halda að þeir hafi ekkert vit á hagfræði. Þá væri kannski líka gaman að rifja upp rifrildið milli Davíðs og Birgirs Ísleifs þáverandi seðlabankastjóra. En ekkert gat stoppað gengdalausa eyðslu í þjóðfélaginu. Að lækka skatta í þeirri mestu uppsveiflu sem átt hefur sér stað á Íslandi er einfaldlega fáránlegt.

||

Það má margt og mikið gagnrýna hjá Sjálfstæðisflokknum, bæði fyrir og eftir hrun. Þá er hægt að gagnrýna þessa tvo fyrrverandi formenn hans fyrir margt. En að segja þá höfunda hrunsins er nokkuð langt seilst.

Þeir hefðu vissulega getað gert betur, en við skulum ekki gleyma þeirri staðreind að bankarnir voru einkafyrirtæki, einkafyrirtæki sem höfðu hæðstu einkun erlendra álitsstofnana. Þó vissulega hægt sé að segja nú að íslenskir stjórnmálamenn hafi vitað betur, voru hendur þeirra nokkuð bundnar. Almenningur hafði litla hugmynd um það á þeim tíma að stjórnmálamenn vissu meira en þeir vildu viðurkenna, eða að bankar stæðu á brauðfótum. Fjölmiðlar voru duglegir að útvarpa góðri stöðu bankanna og bentu þá gjarnan á mat erlendu álitsstofnana.

Hvernig hefði þjóðfélagið orðið ef stjórnvöld hefðu farið að skipta sér af einkareknum fyrirtækjum vorið 2008, eða jafnvel fyrr, einkareknum fyrirtækjum sem höfðu hæðstu einkun erlendra álitsstofnana?

Það er hætt við að sá eða þeir stjórnmálamen sem slíkt hefðu gert hefðu átt erfitt uppdráttar og alveg öruggt að þeir hefðu fengið á sig herskara lögfræðinga og síðan dómsmál. Það hefði kannski mildað hrunið, en þó er það alssendis óvíst. Eigendur og stjórnendur bankanna, hinir eiginlegu hrunhöfundar, hefðu hugsanlega getað tafið þau afskipti fyrir dómstólum þar til þeir voru búnir að ná tilgangi sínum, tæma bankanna.

Höfundar og gerendur hrunsins voru eigendur og stjórnendur bankanna. Það er síðan hægt að telja stórann hóp manna, stjórnmálaflokka og hagsmunaaðila sem voru meðvirkir.

Þáttur sjálfstæðisflokks liggur fyrst og fremst í því að hafa ekki gert lagaumhverfið betra, en aðrir flokkar eru jafn sekir á því sviði. Aftur komum við að höftum, þeim höftum sem stjórnmálamenn eru gjarnan bundnir. Reglugerðir sem við höfðum tekið upp og ættaðar voru frá Brussel voru ekki nógu skýrar og reyndar er ekki enn búið að fá botn í sumar þeirra. Þetta hefti stjórnmálamenn, þeir vissu ekki hversu langt var hægt að ganga gegn þeim og vita ekki enn. Að minnsta kosti hafa ekki enn verið gerðar breytingar á lagaumhverfi banka svo þetta geti endurtekið sig. Reyndar er ekki annað að sjá en bankarnir séu komnir langt í þá fyrrri stefnu sem þeir unnu eftir og enn virðast þeir stjórna stjórnmálamönnum eins og strengjabrúðum!

Að gagnrýna Sjálfstæðisflokkinn er sjálfsagt, eins og aðra stjórnmálaflokka. Sú gagnrýni sem helst brennur núna, eftir hrun, er hversu arfa slöpp stjórnarandstaðan er. Það er engu líkara en að vísvitandi sé hún að leifa stjórnvöldum að draga þjóðfélagið niður. Það vita allir að betra er að taka við slæmu búi en góðu. Þá getur leiðin vart legið nema uppá við.

Það er eðlilegt að það fari á geð margra að Davíð Oddson skuli fá að reyta af sér fimmaurabrandar, fái að Matthildast svolítið eða jafnvel Gnarrast, í ræðustól á einni helgustu samkomu Sjálfstæðisflokksins. Hann var alla tíð umdeildur stjórnmálamaður, einnig innan eigin flokks.

En ef það fer á geð manna, hvernig líður þeim þá að horfa upp á tvo af lykilráðherrum hrunstjórnarinnar í tveim helstu ráðherraembætum þjóðarinnar í dag, forsætirráðherra og utanríkisráðherra? Það hlýtur að taka vel á!

Það þarf að losa Alþingi við alla þá stjórnmálamenn sem voru þar fram til vors 2009, sama hversu hæfir þeir eru. Hendur þeirra eru litaða og hjá þeirri staðreynd komast þeir aldrei. Þá er ljóst að sumir þeirra sem komu ferskir inn vorið 2009 eru engir aukvisar í gömlu stjórnmálahefðinni og mega vissulega missa sig líka!

||

Flott umfjöllun hjá þér Marínó. En ég held að þú reynir of mikið að svara heittrúuðum sjálfstæðismönnum sem tilbiðja á flokkinn eins og trúarbrögð. Þeir munu aldrei viðurkenna ábyrgð FLokksins. Aldrei nokkurn tímann.

||

Davíð Oddson var lagður í einelti af fjölmiðlum sem voru gegnumsýrðir af áróðri "óreiðumannanna" sem að settu í raun og veru landið okkar á hausinn. Það var ekki Davíð að kenna að þessir menn misnotuðu frelsið sitt. Fyrsta tilraun Davíðs til að stöðva þessa menn var með fjölmiðlafrumvarpinu. Þau áform hjá vinsælasta stjórnmálamanni Íslands (og oft á tíðum einum gagnrýndasta) voru send í þjóðaratkvæðagreiðslu af fyrrum kommúnistanum, hinum annars ágæta forseta Íslands.

Baugur hf. Jón Ásgeir Jóhannesson og viðskiptafélagar hans og þeirra fáránlegu ákvarðanir eru helstu örsök bankahrunsins. Ekki heimska Davíðs Oddssonar. Landinu var á síðustu árunum fyrir hrun ekki stjórnað af Alþingi eða ráðherrum. Því var stjórnað af fjölmiðlum sem heilaþvoðu flest ykkar sem hafa verið að segja ykkar skoðun á þessu máli.

Fjölmiðlar á Íslandi eru nánast allir hlynntir aðild Íslands að sósíalistaparadísinni ESB og þegja oftar en ekki þegar almennileg gagnrýni kemur á ríkisstjórn landsins. Eini fjölmiðillinn sem gefur aðeins hlutlausari mynd á málunum er Morgunblaðið.

Þó svo að 16 af 17 bloggum um þessa frétt gera lítið úr Davíð og Sjálfstæðisflokknum, þá þýðir það ekki að 16 af hverjum 17 Íslendingum eru sama sinnis.

Ég er enginn Sjálfstæðismaður. Ég er ekki á landsfundi Sjálfstæðisflokksins og ég er ekki skráður í Sjálfstæðisflokkinn. Hinsvegar er ég algjörlega sannfærður um það að Davíð Oddsson er enginn djöfull. Þvert á móti. Hann skapaði frjálsara samfélag í þessu landi og leyfði einstaklingnum að njóta sín. Hann lækkaði skatta og gaf fyrirtækjum möguleika á að blómstra.

Það voru nefnilega sum fyrirtæki sem gerðu einmitt það. Það voru ekki öll íslensk fyrirtæki sem misnotuðu það frelsi sem Davíð stuðlaði að. Það voru ekki öll íslensk fyrirtæki sem skuldsettu sig langt yfir velsæmismörk, og það voru íslensk fyrirtæki sem fóru í útrás og gerðu það vel og hafa eftir hrun staðið við sitt.

Mér finnst leiðinlegt að sjá svona mikið af örugglega annars ágætu fólki tala illa um hluti sem eru bara alls ekkert slæmir. Vanþekking og biturleiki skín af flestum ykkar og gremja gagnvart fólki sem var ekki að gera neitt annað en sitt besta.

Davíð orðaði það sem ég hef hér verið að reyna að segja mjög vel í Kastljósi skömmu eftir hrun:

,,Ég ber auðvitað ábyrgð á því að ég opnaði þjóðfélagið og gerði það frjálsara. Þar með fengum við tækifæri til að láta ljós okkar skína. Og ég held að það hafi verið rétt ákvörðun, og ég held að næst munum við njóta þess. Hinsvegar get ég ekki borið endalausa ábyrgð á því að menn misnoti þetta frelsi."

p.s.

Kapítalisminn hrundi ekki með bönkunum. Þvert á móti þá hrundi Sósíalisminn. Það er enginn kapítalismi að bankar séu ríkistryggðir. Það er SÓSÍALISMI!!!

||

Sjálfstæðismenn viðurkenna þá ábyrgð sem þeim ber, en þeir bera ekki ábyrgð á ábyrgðarleysi einstaklinga í bankakerfinu og þeir bera ekki ábyrgð á heimskreppunni. Minnimáttarkennd vinstrimanna gagnvart Davíð Oddssynu kristallast í persónulegum árásum þeirra á hann. Hrein lítilmennska og loddaraskapur.

Samfylkingarfólk er hins vegar á harðahlaupum undan sinni ábyrgð, ekki síst á aðgerðaleysi eftir hrun og vinstriflokkarnir báðir bera ábyrgð á hinu helfrosna atvinnu og efnahagslífi. "Helferðarstjórnin" er réttnefni á þessu skelfilega stjórnarsamstarfi.

||

Ég tek heils hugar undir innlegg jhb.

||

Ég er skráður í sjálfstæðisflokkinn og hef kosið hann nokkrum sinnum í gegnum tíðinna.

Núna í síðustu kosningum vildi ég gefa skilaboð um að ég færi virkilega ósáttur hverning Þessi flokkur afhúpaði sjálfann sig: Hann lifir á því að fegra stöðunna-það er ekki hægt að leysa vandamál nema að finna þau fyrst. Vandamál verða óviðráðanlegri því meira er reynt er að fela þau (skoðið t.d. Hönnu Birnu og Or í þessu samhengi)

Því sá ég þann eina kost að kjósa Steingrím í síðustu kosningum. Og ef ekki fer að sjást til sólar þarna á hægri vængnum mun Ég Kjósa Steingrím Aftur!

||

Leiðinlegt að sjá þig leggjast í lágkúru vinstri elítunnar og finnast það heiðarlegur og sanngjarn rógburður að drullumalla um Davíð og Geir. Það veit auðvitað engin hvernig sagan hefði orðið ef hitt og þetta hefði verið öðruvísi.Það var auðvitað ekkert að því að reyna að bjarga bönkunum frá hruni ef það hefði haft góð áhrif. Vandálið var auðvitað að innviðir bankana voru rotnir og öll gæðavottorðin voru bara plat. Þegar menn áttuðu sig á þessu , var aðeins um eitt að velja.

||

JHP þú segir:

Kapítalisminn hrundi ekki með bönkunum. Þvert á móti þá hrundi Sósíalisminn. Það er enginn kapítalismi að bankar séu ríkistryggðir. Það er SÓSÍALISMI!!!

Hverjir eru þá sósíalismar í þessu dæmi hjá þér? Hvað voru Davíð og Geir að hugsa þegar þeir notuðu skattfé til að bjarga vinum sínum hjá bönkunum (ég vil minna á þá staðreynd að Björgúlfur Eldri var kosningastjóri Davíðs á sínum tíma!)

||

Fór ekki Björgólfur á hausinn? misstiru af því?

||

Það sem ég var að meina að kerfið á Íslandi er Sósíalískt. Ekki endilega fólkið sem að stjórnaði. Þess vegna er vitlaust að segja að kapítalisminn hafi hrunið.

||

Meðlimir þessa safnaðar eru frábrugðnir heilbrigðu fólki á þann hátt að geta ekki dregið rökréttar áliktanir af staðreyndum. Þess vegna er sjálfstæðisFLokkurinn trúfélag en ekki stjórnmálaflokkur.

||

Davíð varaði við stöðu bankanna, en af því það var HANN sem varaði við stöðunni, þá kom Samfylkingin, (Ingibjörg Sólrún) í veg fyrir að að hlustað væri á hann. Geir Haarde átti auðvitað að styðja Davíð en hann þorði því ekki vegna þrýstings frá Samfylkingunni.

Það má vel gagnrýna Geir fyrir það en í ljósi þessa er "Landsdómsmálið" auðvitað regin hneyksli, þ.e. að ef einhver ætti að sitja á sakamannabekk, er það Ingibjörg og fleiri úr Samfylkingunni.

Geir og Davíð voru hylltir á Landsfundi sem fyrrum forystumenn, samherjar og vinir fundarmanna. Að "þjóðin" eigi að móðgast vegna þess, af því pólitískur andstæðingur flokksins segir það, er auðvitað bara spreng hlæilegt, en lýsir þó e.t.v. mest dómgreindarleysi síðuhöfundar.

||

Í síðustu valdatíð Sjálfstæðisflokksins voru skattar ekki lækkaðir, þeir voru hækkaðir (nema hjá þeim tekjuhæstu)! Þetta kemur fram í þessari skýrslu: http://www.bsrb.is/files/Islenska-skattkerfid-samkeppnishaefni-og-skilvirkni_1201802312.pdf Skoðið t.d. töflu 7.1, mynd 7.1, töflu 7.2 og mynd 3.2

Á sama tíma þurftu landsmenn að borga sífellt meira úr eigin vasa fyrir heilbrigðisþjónustu og menntun.

||

Frá 1991 til 2008 var Sjálfstæðisflokkurinn við völd. Til ársins 2004 var Davíð Oddsson Forsætisráðherra og frá árinu 2006 var hann Seðlabankastjóri. Davíð Oddsson mærði útrásina í bak og fyrir þegar hann var Forsætisráðherra. Veitti Björgúlfsfeðgum viðurkenningu þegar þeir voru kosnir viðskiptamenn ársins. Geir Haarde talaði um á sínum tíma þegar Davíð var skipaður Seðlabankastjóri að betri maður væri vanfundinn.

Eftir hrun er það Steingrími að kenna hvernig allt fór.

Eru menn ekki að vaða í einhverri þoku?

Sjálfstæðismenn eru ekki búnir að gera upp sínmál eftir hrun.Nærtækasta dæmið eru mál Guðlaugs Þórs og Þorgerðar Katrínar. Meðan þau sitja áþingi fyrir þennan flokk þá er hann að sýna almenningi lítilsvirðingu.

Þá er ég hjartanlega sammála MGN þar sem hann bendir á að rangt hafi verið að draga Geir EINAN fyrir landsdóm.

||

Sammála þér Marinu sem oftast fyrr. Skil þessa grein þína þannig að þér finnist að þeim skorti auðmykt gagnvart sínum þætti í þeim atburðum sem að hér urðu. Það er í mínum huga morgunljóst að þetta er ekki þeim að kenna en þetta er als ekki heldur alfarið ekki þeirra sök heldur. Það breytir því ekki að betra væri að þeir og allir þeir sem tengdust hruninu syndu smá auðmykt og tala nú ekki um smá vilja til að gera eitthvað til að laga málin. Þú notaðir umferð sem dæmi ég myndi vilja segja að frá mér séð er þetta svona eins og að einhver myndi í barnaafmæli hleypa barni í postulín skápin og horfa á það brjóta verðmætasta vasan. Myndi síðan bera af sér alla sök og kannski það sem verst væri neita að hjálpa til við að sópa upp brotin og líma vasan saman og sína þannig smá iðrun og yfirbót.

||

Góð lýsing Marinós á þessari furðulegu samkundu. Það hefði helst þurft að nota tækifærið sem gafst um þessa helgi til að læsa öllum hurðum á Laugardalshöllinni og breyta henni í fangelsi.

Hví ekki? Þarna voru helstu hrunmeistararnir saman komnir á einum stað. Það þarf ekkert að rannsaka málin meira eins og köttur í kringum heitan graut. Þeir sem síðan fylgja þeim eiga ekkert annað betra skilið en að vera lokaðir inni með átrúnaðargoðum sínum. Er það ekki það sem þeir eru hvort eð er að sækjast eftir, að vera með goðunum sínum sem mest?

Eini gallinn er að maður myndi sjá eftir Laugardalshöllinni sem húsnæði fyrir merka íþróttaviðburði, tónleika og ýmiskonar aðrar samkomur.

PS. 99 like komin á greinina. Ætli það sé met?

Ummæli:
102 like, búið að fjölga á fáeinum mínútum, voru 87 þegar ég byrjaði að lesa.

Verkefni: Tilfinning
Merking: Hlutlaust